MEMORANDUM O POROZUMENÍ

medzi Európskym spoločenstvom a Slovenskou republikou o účasti Slovenska v programe spoločenstva v oblasti elektronickej výmeny dát medzi verejnými správami (IDA)

KOMISIA EURÓPSKYCH SPOLOČENSTIEV, v ďalšom označovaná ako „Komisia“ v mene Európskeho spoločenstva na strane jednej 
a
VLÁDA SLOVENSKEJ REPUBLIKY, v ďalšom označovaná ako „Slovenská republika“ na strane druhej
zobrali do úvahy 
(1)	rozhodnutie č. 1/2002 Asociačného výboru EÚ a Slovenskej republiky z 18. februára 2002, ktoré stanovuje všeobecné princípy účasti Slovenskej republiky v programoch Spoločenstva a ponecháva komisii a kompetentným orgánom Slovenskej republiky, aby určili konkrétne podmienky účasti na každom konkrétnom programe, vrátane finančného príspevku,  
(2)	program IDA, ktorý bol uvedený rozhodnutím č. 1719/1999/EC a rozhodnutím č. 1720/1999/EC Európskeho parlamentu a Výboru z 12. júla 1999, v zmysle úprav vyplývajúcich z Rozhodnutia č. 2046/2002/EC a 2045/2002/EC Európskeho parlamentu a Výboru z roku 2002,
A ROZHODLI SA NASLEDOVNE:
Článok 1
Program
Slovenská republika sa zúčastní na programe IDA (v ďalšom označovaný ako „program“) v súlade s podmienkami stanovenými v Rozhodnutí  č. 1/2002 Asociačného výboru EÚ a Slovenskej republiky z 18. februára 2002, ktorým sa stanovujú všeobecné zásady účasti Slovenskej republiky v programe Spoločenstva a za podmienok, na ktoré sa odvoláva článok 2 tohto memoranda o porozumení.
Článok 2
Podmienky účasti na programe 
Slovenská republika sa zúčastní na aktivitách programu v súlade s cieľmi, kritériami, procedúrami a termínmi definovanými v rozhodnutiach č. 1719/1999/EC a č. 1720/1999/EC.
Podmienky týkajúce sa predkladania, vyhodnocovania a výberu žiadostí príslušnými inštitúciami, organizáciami a jednotlivcami v Slovenskej republike budú tie isté, ako v prípade oprávnených inštitúcií, organizácií a jednotlivcov členských štátov Európskej únie.
Za účasť na programe Slovenská republika zaplatí každý rok finančný príspevok do celkového rozpočtu Európskej únie.
Finančný príspevok Slovenskej republiky za účasť a realizáciu programu bude pripočítaný do sumy, ktorá každý rok ide z celkového rozpočtu Európskej únie na prídely pre krytie finančných záväzkov vyplývajúcich z rôznych opatrení potrebných na plnenie, riadenie a prevádzku programu.
Jeden z úradných jazykov Spoločenstva sa bude používať v procesoch týkajúcich sa požiadaviek, zmlúv a hlásení, prípadne iných administratívnych stránok programu.
Článok 3
Finančný príspevok
Pravidlá, vzťahujúce sa na finančný príspevok Slovenskej republiky, sú uvedené v prílohe I.
Ak si to Slovenská republika bude želať, časť tohto finančného príspevku môže byť financovaná v rámci príslušného nástroja externej pomoci Spoločenstva
Článok 4
Podávanie hlásení a vyhodnocovanie
Účasť Slovenskej republiky na programe bude nepretržite monitorovaná v rámci partnerstva medzi Komisiou a Slovenskou republikou bez toho, aby to nejako znížilo zodpovednosť Komisie a Súdu audítorov Európskych spoločenstiev vo vzťahu k monitorovaniu a vyhodnocovaniu programu. Slovenská republika predloží Komisii príslušné správy a zúčastní sa na určitých aktivitách zabezpečovaných Spoločenstvom v rámci tohto programu.
Článok 5
Záverečné opatrenia
Toto memorandum o porozumení platí počas trvania programu. Ak by však sa Európske spoločenstvo rozhodlo predĺžiť trvanie programu bez podstatných zmien, potom toto memorandum sa tiež automaticky príslušne predĺži, avšak len za predpokladu, že ho žiadna zo strán nevypovie.
Príloha tvorí neoddeliteľnú súčasť tohto memoranda o porozumení.
Toto memorandum o porozumení je možné meniť len písomnou formou na základe spoločného súhlasu strán.

Platnosť od 1. júla 2003.

V	
dňa

V	
dňa

Za vládu Slovenskej republiky | Za Komisiu,

[ meno]

Minister [ministerstvo]

Slovenská republika

v mene Európskeho spoločenstva,

Pán Erkki LIIKANEN

Člen Komisie
pre podnikateľskú a informačnú spoločnosť